alexandrainst/scandi-wiki huggingface dataset:
Anneli Drecker

Anneli Marian Drecker () er ein tysk-norsk musikar og filmskodespelar frå Tromsø.

Drecker har lenge vore songar i gruppa Bel Canto og har gjeve ut to soloalbum. Ho har òg samarbeidd med mellom anna A-ha, Ketil Bjørnstad og Röyksopp.

Ho har opptredd som skodespelar i Søsken på Guds jord (1983), Makaroni Blues (1986), Svarte pantere (1992), og kortfilmen Fråtseri i De 7 dødssyndene (2000).

Utgjevingar 
 Tundra (2000)
 Frolic (2005)

Utmerkingar 
 Årets verk 1993 saman med Nils Johansen og musikaren Helge Sunde for Tierre Obletz.
 Nordlysprisen 2007
 Gammleng-prisen 2008 i Open klasse

Bakgrunnsstoff 
 Offisiell side

Norske musikarar
Norske skodespelarar
Norske songarar
Folk frå Tromsø
Norske Idol-dommarar
Aurskog

Aurskog er ein norsk tettstad som ligg i den nordlege delen av Aurskog-Høland kommune. Aurskog var før kommunesamanslåinga i 1966 ein eigen kommune med tettstadane Aurskog, Aursmoen, Finstadbru, Lierfoss, og Korsmo. Tettstadane Aurskog og Aursmoen har i dag meir eller mindre vakse saman, og vert naturleg sett på under eitt.

Aursmoen er handelsområdet, og har i tillegg til to små butikksenter fleire butikkar av ymse slag. I dei seinare åra har mange reagert på at staden, som har om lag 5000 innbyggjarar, har heile tre daglegvarebutikkar.

Aurskog huser golfbanen Aurskog Golfpark som opna i 2005.

Kjende verksemder i bygda er PDC Tangen (prenteverk, læremateriell), Stenquist emballasje og Bakelittfabrikken som produserer øvingsammunisjon.

Kjende personar frå Aurskog 
 Eyolf Soot (1858–1859), ingeniør
 Stein Ove Berg (1948–2002), visesongar
 Anette Tønsberg  (f. 1970), skøyteløpar
 Lasse Ottesen (f. 1974), skihoppar

Aurskog-Høland kommune
Tidlegare kommunar i Akershus
Norske kommunar skipa i 1838
Norske kommunar nedlagde i 1966
Volve

Ei volve var i norrøn tru ei kvinne som kunne spå om framtida og utøve seid (trolldom). Ei mektig volve er forteljaren i eddadiktet Voluspå.

Som oftast var volva ei eldre kvinne som stod utanfor ættesamfunnet. Ho reiste rundt, ofte saman med ein flokk yngre folk, og kunne kallast på i krisesituasjonar. Ei dyktig volve var frykta og respektert, og tok seg godt betalt for tenestene sine.

norrøn tid
Norrøn religion
Emulator

Ein emulator er ein type dataprogramvare som etterliknar hardwaren i spelkonsollar og eldre personlege datamaskinar, slik at ein kan nytta spel og anna programvare som eigentleg ikkje var tiltenkt å verta brukt på andre datasystem. Bruken av slik programvare er som oftast omstridt, især juridisk sett.

Programmeringsverkty
Galle

Galle er ei bitter, grøn-gul alkalisk væske som dei fleste virveldyr skil ut i levra. I mange artar blir ho så lagra i galleblæra mellom måltid og sloppe gjennom gallegangen og ut i tolvfingertarmen og bidreg til meltinga vidare utover i tarmen, for det meste i tynntarmen. Hjå dei fleste menneske går gallen det siste stykket i sams utløp med bukspyttkjertelen.

Menneskelevra produserer om lag ein liter galle kvar dag. 95 % av gallesalta som vert skilde ut blir tekne opp igjen i ileum og brukt opp att. Sidan galle aukar opptaket av feitt er han viktig for å ta opp dei feittløyselege vitamina A, D, E og K.

Problem med gallen 
Gallerefluks er ein tilstand der noko av gallen går motsett veg, oppover i tarmen, og når magesekken. Dersom galle når fram til magesekken i større mengder eller over lengre tid, kan dette gje irritasjon i slimhinna i magesekken, såkalla gastritt.

Historikk 
I antikk- og mellomaldermedisin blei gul og svart galle sett på som to av dei fire kroppsvæskene. Overskot av den første kunne føra til sinne, at ein blei ein kolerikar, av den andre til melankoli.

Annan bruk 
Ein har tradisjonelt brukt galle frå slakta dyr som eit tillegg til såpe. Dersom ein set denne blandinga til skittentøyet nokre timar før klesvaskinga vil ho verka godt mot fleire typar vanskelege flekkar.

Meltingsapparatet
Kroppsvæsker
Tolvfingertarm

Tolvfingertarmen (latin duodenum) ligg etter magesekken og er den fremste delen av tynntarmen. Tolvfingertarmen er om lag 25-30 cm lang. Namnet duodenum kjem frå latin duodenum digitorum, 'tolv fingerbreidder'. Han strekkjer seg frå pylorus, ein ringmuskel nedst i magesekken og endar ved det treitzke ligamentet. To svært viktige gangar munnar ut i tolvfingertarmen, gallegangen (lat. ductus choledochus) og og utførselsgangen frå bukspyttkjertelen (lat. ductus pancreaticus). 

Tolvfingertarmen kan delast i fire delar for beskrivinga sin del. Dei første tre delane dannar til saman ein C. Den første delen av tolvfingertarmen tek til ved pylorus, og har ei utviding (lat. bulbus duodeni) heilt fremst. Han går mot høgre og gjer ein skarp 90-graders sving nedover og utgjer då den andre delen av tarmen. I den andre delen av tolvfingertarmen har gallegangen og bukspyttkjertelgangen ei sams utmunning i ein liten utvokster i tarmveggen (lat. papilla Vateri). Den sams delen av utførselsgangane frå levra og bukspyttkjertelen heiter på latin ductus hepaticopancreaticus. Hjå somme menneske munnar desse to gangane ut separat, men heilt i nærleiken av kvarandre. Tolvfingertarmen gjer så ein ny, skarp 90-graders sving mot venstre og går over i den tredje delen av tarmen. Den fjerde, rette delen går så over i den fremste delen av tynntarmen, jejunum. Nesten heile tolvfingertarmen ligg bak bukhinna som på latin heiter peritoneum. Difor seier ein at tolvfingertarmen ligg retroperitonealt. pH i tolvfingertarmen er 6,0 til 6,5 (svakt sur).

Kjelder

Tarmsystemet
Jorun Stiansen

Jorun Stiansen () var vinnaren av TV 2 sin Idol-konkurranse i 2005. Sumaren 2011 var ho programvert for TV 2-programmet BingoBingo, showet hadde dårlege sjåartal og vart fjerna raskt.

Utgjevingar 
Album 
 2005: Idol 2005
 2005: Unstable
 2008: Sticky Hands

Singlar 
 2005: This Is The Night
 2005: Unstable med Paperboys
 2007: Sticky Hands
 2008: Batman

Bakgrunnsstoff 
 TV2 si faktaside om Jorun Stiansen

Folk frå Vennesla
Norske musikarar
Norske songarar
Norske Idol-deltakarar
Norske Idol-vinnarar
Norske Skal vi danse-deltakarar
Johan J. Jakobsen

Johan Jakob Jakobsen ()  var ein norsk politikar og leiar for Senterpartiet frå 1979 til 1991. Han vart oftast omtala som Johan J. Jakobsen.

Jakobsen var utdanna sivilagronom. Han var samferdsleminister i perioden 1983-1986 og kommunalminister frå 1989-1990. Han var stortingsrepresentant i til saman 28 år. Han spela ei viktig rolle i avstemninga om EU-medlemskap i 1994 og var ei tydeleg stemme på nei-sida.

Bakgrunnsstoff

Fotnotar

Norske kommunalministrar
Norske samferdsleministrar
Senterpartistatsrådar
Statsrådar i Regjeringa Willoch
Statsrådar i Regjeringa Syse
Leiarar for Senterpartiet
Stortingsrepresentantar 1973-1977
Stortingsrepresentantar 1977-1981
Stortingsrepresentantar 1981-1985
Stortingsrepresentantar 1985-1989
Stortingsrepresentantar 1989-1993
Stortingsrepresentantar 1993-1997
Stortingsrepresentantar 1997-2001
Stortingsrepresentantar for Nord-Trøndelag
Stortingsrepresentantar frå Sp
Norske agronomar
Studentar ved Noregs landbrukshøgskule
Folk frå Namsos
Heidi Grande Røys

Heidi Grande Røys () er ein norsk politikar for SV. Røys har bakgrunn som barnehagestyrar og lokalpolitikar i Flora kommune.

Ho er utdanna førskulelærar frå Lærerhøgskolen i Bergen (1986-89). I åra 1989–1996 var ho avdelingsleiar og styrar ved Havreneset barnehage i Florø. Røys har representert SV i formannskapet og bystyret i Flora. 

Røys var politisk rådgivar i SV si stortingsgruppe i 1999 og 2000, og i 2001 vart ho vald inn som stortingsrepresentant for SV frå Sogn og Fjordane. På Stortinget vart ho medlem av Finanskomitéen og Fullmaktskomitéen. I 2005 mista ho mandatet ved stortingsvalet.

17. oktober 2005 vart Heidi Grande Røys utnemnd til statsråd i regjeringa Stoltenberg II som leiar for det nye Fornyings- og administrasjonsdepartementet. Etter valet i 2009 vart ho erstatta av Rigmor Aasrud som statsråd. Ho vart heller ikkje attvald til Stortinget, og gjekk tilbake til jobben som barnehagestyrar.

Kjelder 

 Biografi på Stortinget.no, innhenta 7. januar 2010.
 Kvinnestemmer frå Sogn og Fjordane 

Norske administrasjonsministrar
Norske arbeidsministrar
Statsrådar i Regjeringa Stoltenberg II
SV-statsrådar
Stortingsrepresentantar 2001-2005
Stortingsrepresentantar for Sogn og Fjordane
Stortingsrepresentantar frå SV
Lokalpolitikarar i Flora
SV-politikarar i Sogn og Fjordane
Kvinner frå Sogn og Fjordane
Folk frå Bremanger
Mikkjelsmesse

Mikkjelsmesse er ei gammal kristen høgtid feira den 29. september til minne om erkeengelen Mikael. Dagen var ei viktig høgtid i mellomaldereuropa, og det knytte seg mange ulike tradisjonar til han. På primstaven blei denne høgtida vist mellom anna med ei skålvekt eller eit strålande englefjes.

Historie
Ein tok til å dyrka erkeengelen Mikael i Austkyrkja på 300-talet. I løpet av det neste hundreåret spreidde skikken seg til Vestkyrkja. Fordi Mikael blei sett på som leiar for den himmelske hærskaren blei dette ein dag ein kunne feira alle englane på.

Mikkjelsmesse var etter Kristian den femtes norske lov heilagdag under namnet St. Mikkels Dag fram til 1770 i Noreg, då han vart avskaffa under Festdagsreduksjonen.  Dagen vart feira for å takka Gud for grøden. I kyrkjene vart det preika over Evangeliet etter Matteus, 18. kapittel, versa 1 - 10, Kven er den største i Himmelriket.

Mikkjelsmesse i Den norske kyrkja
I mai 1999 vedtok Kyrkjemøtet å gjeninnføre markeringa av «Erkeengelen Mikael og alle englars dag»
som ein valfri høgtidsdag. Feiringa er lagt til søndagen som kjem nærast Mikaelsdagen den 29. september. 

Det er fastsett ein eigen liturgi for Mikkjelsmesse.  Preiketeksten etter første tekstrekka er som før henta frå det 18 kapitlet i Matteusevangeliet, etter andre rekka er det henta frå Johannesevangeliet 1,47-51. Temaer ein kan vektleggje ved gudstenester denne dagen er: 
Den kosmiske striden mellom gode og onde makter 
Den kristologiske forankringa av kampen mot og sigeren over det onde
Erkeengelen Mikael 
Lovsongen englane syng for Guds trone
Englene som Guds tjenere som sendes ut til vår hjelp.
Verneenglane til kvart einskild menneske 
Bøn om hjelp frå englane 
Takk for at Gud har skapt englane og for at han sender dei til vår hjelp

Tradisjonar

I Noreg
Dagen markerte slutten på innhaustinga og byrjinga på jaktsesongen. Slik vêret var denne dagen, skulle det òg bli neste sommar.

I Storbritannia
Det var vanleg å eta gås til Mikkelsmesse. I følgje folketrua var dette òg siste dagen ein kunne plukka og bruka bjørnebær.

Sidan mange engelske universitet startar skuleåret sin rundt denne dagen blir haustterminen ofte kalla mikkelsmesseterminen.

Bakgrunnsstoff
  Bibelsk gjennomgang av Mikkelsmessa (og høsttakkefesten) ved Bibelselskapet (bokmål)

Kjelder

september
primstaven
kristne høgtider

de:Michael (Erzengel)#Festtag
Austevollsbrua

Austevollsbrua bind saman øyene Huftarøy og Hundvåkøy i Austevoll kommune. Bruprosjektet på riksveg 546 består av to «fritt fram»-bruer og to steinfyllingar.

Dei samla kostnadene for Austevollsbrua er 316 millionar kroner. Reknar ein med kapitalkostnader knytt til forskottering er dei samla kostnadene 430 millionar kroner. 190 millionar blir dekt av bompengar, medan resten vil bli finansiert ved kombinasjon av ordinære statlege løyvingar, lokale tilskot og midlar gjennom ordninga med alternativ bruk av ferjetilskot.

Ein tok til å byggja Austevollsbrua hausten 2005, og ho stod ferdig i november 2007.

Bakgrunnsstoff 
 Pressemelding frå Samferdselsdepartementet 26.11.04

Vegbruer i Vestland
Vegar i Austevoll
Fritt frambygg-bruer
Bruer opna i 2007
2007 i Noreg
Knut Storberget

Knut Storberget () er ein norsk politikar for Arbeidarpartiet. Han har vore justisminister i Regjeringa Stoltenberg II sidan 2005. Storberget har vore innvald på Stortinget frå Hedmark sidan 2001, etter å ha vore vararepresentant sidan 1993. Storberget har bakgrunn som strafferettsadvokat. Han er gift og har tre born.

Storberget tok grunnfag i statsvitskap ved Universitetet i Oslo frå 1984 til 1985, og studerte rettsvitenskap på same stad i åra 1985–1990. Han praktiserte som strafferettsadvokat med eige firma frå 1992 til 2002, og Storberget har som advokat hatt møterett for Høgsterett frå 2002.

Storberget var styremedlem i Hedmark Arbeiderparti i 1997–2001, og kommunestyremedlem i Elverum i åra 1991–1999. Han var også styreleiar i Hedmark teater frå 1998 til 2001. I tillegg har han vore styremedlem i Avholdsfolkets landsråd, UNICEF Noreg, FORUT, Landsrådet for Norges barne- og ungdomsorganisasjoner og i eigarselskapet til Hamar Arbeiderblad. Han er totalavhaldsmann, og er også motstandar av ei liberalisering av narkotikalovgjevinga. Han var leiar i NGU, forløparen til Juvente, frå 1989 til 1991.

Han vart vald inn på Stortinget frå Hedmark i 2001, og tok plass i Stortingets justiskomité og Stortingets valkomité. Han markerte seg tidleg som justispolitisk talsmann i Arbeidarpartiet. Ved stortingsvalet 2005 vart Storberget gjenvald, men vart like etter utpeikt til statsråd i Justis- og politidepartementet (justisminister) i regjeringa Stoltenberg II. Thomas Breen møtte for Storberget på Stortinget. Han var sjukmeld frå 25. februar til 30. mars 2009, grunna striden rundt bruk av hijab i det norske politiet. Ved stortingsvalet 2009 vart Storberget gjenvald til Stortinget, og Thor Lillehovde møter som representant i denne perioden.

Storberget har vorte drapstruga av både Erik Gjems-Onstad og Øyvind Heian.

Den 11. november 2011 gjekk Storberget av som justisminister. Tidlegare forsvarsminister Grete Faremo tok over stillinga hans, og Espen Barth Eide tok over som ny forsvarsminister.

Bibliografi 
 Juridisk kontroll med alkoholpolitiske beslutninger (1993)
 Jus og alkoholpolitikk (1995)
 Bjørnen sover, om vold i familien (2007, medredaktør)

Kjelder 
 Biografi hjå Regjeringa.
 Biografi på Stortinget.no.
 «Knut Storberget» på Wikipedia på bokmål og riksmål, innhenta 1. januar 2010.

Referansar

Bakgrunnsstoff 

Norske justisministrar
Statsrådar i Regjeringa Stoltenberg II
Ap-statsrådar
Stortingsrepresentantar 2001-2005
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2013-2017
Stortingsrepresentantar frå Ap
Stortingsrepresentantar for Hedmark
Lokalpolitikarar i Elverum
Ap-politikarar i Hedmark
Norske juristar
Folk frå Elverum
Statsforvaltarar
Helen Bjørnøy

Helen Oddveig Bjørnøy () er ein norsk prest, SV-politikar og fylkesmann i Buskerud frå 2013.

Bjørnøy har Examen artium frå Ålesund gymnas (1973), cand.theol. frå Menighetsfakultetet (1980) og vart ordinert som prest i Den norske kyrkja i 1981. Ho var kapellan ved Tromsø domkirke (1985–1987) og prest ved Tangen kyrkje i Drammen) (1987–1991). Ho var høgskulelektor ved Lovisenberg diakonale høgskule (1991–1999) og generalsekretær for Kirkens Bymisjon i Oslo (1999–2005). Ho var i 2004 kandidat til stillinga som biskop i Oslo bispedøme. Ho var nestleiar for Nei til EU i 1994, og har vore medlem av Pressens faglige utvalg. Frå 1. juni 2008 var ho generalsekretær for Plan Norge. 

Ho er gift med presten Torstein Lalim, har fire ungar og er busett i Drammen.

Miljøvernminister 
I 2005 vart Bjørnøy utnemnd til miljøvernminister for SV i Regjeringa Stoltenberg II, ei stilling ho hadde fram til oktober 2007, då ho vart etterfølgd av Erik Solheim. Som miljøvernminister fekk ho kritikk frå mange.

Bibliografi 
 Konfirmasjonstiden, Aschehoug (1994), to medforfattarar
 Lederveiledning til konfirmasjonsboken "Ærlig talt", Aschehoug (1994)
 Sosialfag, service og etikk, Universitetsforlaget (1995). Lærebok til bruk i videregående skole
 «Yrkesetikk og seksuelle overgrep», i Yrkesetikk for prester (red.: Egil Morland), i serien Presteforeningens studiebibliotek, nr. 42 
 «Til en aktet redaktørstand», i boka Status redaktør. Norsk redaktørforening (1996)
 «Den norske kirkes menneskerettighetsengasjement», i utgreiinga Religion, livssyn og menneskerettigheter, Universitetsforlaget (1997)

Bakgrunnsstoff 
 

Norske miljøvernministrar
Statsrådar i Regjeringa Stoltenberg II
SV-statsrådar
Fylkesmenn i Buskerud
Norske prestar
Folk frå Kongsberg
Anne-Grete Strøm-Erichsen

Anne-Grete Strøm-Erichsen () er ein norsk arbeidarparti-politikar frå Bergen. Frå 2005 til 2009 og i 2012-2013 var ho forsvarsminister og frå 2009 til 2012 var ho helseminister i regjeringa Stoltenberg II. Strøm-Erichsen vart også innvald på Stortinget frå Hordaland i 2005 og attvald i 2009.

Strøm-Erichsen gjekk reallinja på Langhaugen gymnas mellom 1965 og 1968 og Danielsen skole frå 1968 til 1969. Deretter utdanna ho seg til EDB-ingeniør ved Høgskolen i Bergen frå 1970 til 1974 og tok South Dakota School of Mines & Technology i perioden 1980–1981.

Strøm-Erichsen var operatør ved EDB-avdelinga på Universitetet i Bergen frå 1974-1977, og deretter arbeidde ho som programmerar på Nordisk Institutt ved Universitetet i Bergen frå 1977 til 1984, før ho byrja som systemkonsulent og systemsjef i GPI AS i perioden 1984–1987 og som dagleg leiar i Talesystemer AS i perioden 1987–1988. Ho var seniorkonsulent i Siemens Nixdorf mellom 1988 og 1991 og seniorkonsulent i BDC AS frå 1991 til 1995.

Strøm-Erichsen har også vore varaordførar (1998–1999), ordførar (1999–2000) og byrådsleiar (2000–2003) i Bergen. Ho har i tillegg representert Bergen som president i Organization of World Heritage Cities.

Ho er gift med Arve Strøm-Erichsen, som arbeider i IT-bransjen, og dei har to ungar.

Kjelder 
 

Norske forsvarsministrar
Norske helseministrar
Statsrådar i Regjeringa Stoltenberg II
Ap-statsrådar
Stortingsrepresentantar 2005-2009
Stortingsrepresentantar 2009-2013
Stortingsrepresentantar for Hordaland
Stortingsrepresentantar frå Ap
Ap-ordførarar i Hordaland
Ordførarar i Bergen
Byrådar i Bergen
Folk frå Bergen
Ґ

Bokstaven Ґ er den femte i det kyrilliske alfabetet, og vert uttala som G i «gut».

Bokstaven var tidlegare brukt i ukrainsk og kviterussisk, men under Sovjetunionen vart han erstatta med Г.

I ukrainsk heldt diaspora (spreidde folkegrupper) fram med å bruke han, og han har vorte gjeninnført i alfabetet etter Ukraina sitt sjølvstende. Bokstaven har òg vorte føreslått gjeninnført i kviterussisk, men det har til no ikkje hendt.
Ѓ

Bokstaven Ѓ er den åttande i det kyrilliske alfabetet, og vert brukt i makedonsk. Nokre gonger er han likeverdig med ђ, for det meste i serbiske ord.

Det kyrilliske alfabetet
Václav Klaus

Václav Klaus () i Praha) er ein tsjekkisk økonom og politikar. Han blei den andre presidenten i Tsjekkia i 2003, og var tidlegare finansminister i Tsjekkoslovakia og statsminister i Tsjekkia.

Bakgrunnsstoff 
 Offisielle personlege internettsider

Klaus, Vaclav
Klaus, Vaclav
Jaala

Jaala er ein kommune i Kymenlaakso sør i Finland.

Kommunen er finskspråkleg og har 1 906 innbyggjarar (2003). Med ei flatevidde på 563 km² (129.89 km² av desse er vatn) gjev det ein folketettleik på 3,4 innbyggjarar per km².

Kommunar i Kymenlaakso
Iitti

Iitti er ein kommune i Finland. Iitti ligg i landskapet Kymenlaakso i lenet Etelä-Suomi. 

Kommunen har om lag 7 360 innbyggjarar og eit areal på 685,08 km².

Kommunar i Kymenlaakso
Ђ

Bokstaven Ђ er den sjuande i det kyrilliske alfabetet, og brukt i serbisk språk. Han vart laga av Vuk Stefanović Karadžić.
Roman Šebrle

Roman Šebrle () er ein tsjekkisk friidrettsutøvar. Han har verdensrekorden i tikamp med 9026 poeng.

Han fekk sølv under VM i friidrett 2003, men gjekk heilt til topps under OL 2004 i Athen. Under VM i friidrett 2005 vart det ein ny sølvmedalje.

Sebrle, Roman
Deltakarar under sommar-OL 2000
Deltakarar under sommar-OL 2004
Deltakarar under sommar-OL 2008
Olympiske meistrar for Tsjekkia
Tsjekkiske deltakarar under sommar-OL 2012
Friidrettsutøvarar under sommar-OL 2012
Regjeringa Stoltenberg I

Jens Stoltenberg si fyrste regjering var den norske regjeringa som sat frå 17. mars 2000 til 19. oktober 2001. 

Stoltenberg I-regjeringa var ei mindretalsregjering utgått av Arbeidarpartiet, som hadde 65 av dei 165 representantane i Stortinget bak seg. Regjeringa kom til makta då den første Bondevikregjeringa stilte kabinettspørsmål på gasskraftsaka. Fleirtalet i Stortinget, Arbeidarpartiet og Høgre, stemte for å senka utsleppskrava frå nye planlagde gasskraftverk og Bondevik-regjeringa gjekk av. Jens Stoltenberg fekk oppdraget med å danna ny regjering, som leiar for det største opposisjonspartiet.
Regjeringa sat fram til Stortingsvalet 2001.

Desse sat i den første Stoltenberg-regjeringa:

Statsminister
 Jens Stoltenberg
Utanriksminister
 Thorbjørn Jagland
Bistandsminister
 Anne Kristin Sydnes
Finansminister
 Karl Eirik Schjøtt-Pedersen
Forsvarsminister
 Bjørn Tore Godal
Fiskeriminister
 Otto Gregussen
Sosialminister
 Guri Ingebrigtsen

Helseminister
 Tore Tønne
Samferdsleminister
 Terje Moe Gustavsen
Kommunalminister
 Sylvia Brustad
Nærings- og handelsminister
 Grete Knudsen
Olje- og energiminister
 Olav Akselsen
Justisminister
 Hanne Harlem

Arbeids- og administrasjonsminister
 Jørgen Kosmo
Barne- og familieminister
 Karita Bekkemellem Orheim
Landbruksminister
 Bjarne Håkon Hanssen
Miljøvernminister
 Siri Bjerke
Kyrkje-, utdannings- og forskingsminister
 Trond Giske
Kulturminister
 Ellen Horn

Kjelder 
 Regjeringa Stoltenberg I hos regjeringen.no, vitja 26. desember 2009

 
Stoltenberg 1
Erik Solheim

Erik Solheim () er ein norsk diplomat og tidlegare politikar for SV. Han er leiar for miljøprogrammet til SN og assisterande generalsekretær i SN frå 2016.

17. oktober 2005 vart han utnemnd til statsråd i Regjeringa Stoltenberg II med ansvar for utviklingssaker (utviklingsminister). Hausten 2007 fekk han òg ansvaret for Miljøverndepartementet. Han gjekk av som minister i 2012.

Solheim er utdanna cand.mag. med faga historie og sosiologi.

Han var leiar i Sosialistisk Ungdom i åra 1977–1980, partisekretær i SV frå 1981 til 1985, og leiar for SV i perioden 1987–1997. Han var stortingsrepresentant frå Sør-Trøndelag i perioden 1989–1993, og frå Oslo i perioden 1993–2001. Den personlege rådgjevaren til Solheim då han var SV-leiar og stortingsrepresentant var i fleire år Thor Gjermund Eriksen, som seinare vart redaktør i Dagbladet. Som SV-leiar etterfølgde han Theo  Koritzinsky, og vart sjølv etterfølgd av Kristin Halvorsen.

Frå våren 2000 hadde han permisjon frå Stortinget for å vere spesialrådgjevar for det norske Utanriksdepartementet på Sri Lanka. Målet var å arbeide fram ein fredsavtale mellom styresmaktene i landet og LTTE. Vararepresentanten hans i utanrikskomitéen på Stortinget var i denne perioden Lisbet Rugtvedt.

Solheim har vore valobservatør i Russland, Georgia, Kviterussland og Ukraina. I tillegg til engasjement for fred og konfliktløysing har Solheim alltid vore svært oppteken av miljøspørsmål, og han var mellom anna med på SN sin miljøkonferanse i Rio i 1992. I utviklingspolitikken har han, i tillegg til fred og miljø, vore oppteken av kvinner og likestilling, samt olje- og energispørsmål.

Kjelder 

 
 «Erik Solheim» på Wikipedia på bokmål og riksmål, innhenta 14. april 2010.

Norske utviklingsministrar
Norske miljøvernministrar
Statsrådar i Regjeringa Stoltenberg II
SV-statsrådar
Norske diplomatar
Stortingsrepresentantar 1989-1993
Stortingsrepresentantar 1993-1997
Stortingsrepresentantar 1997-2001
Stortingsrepresentantar frå SV
Stortingsrepresentantar for Sør-Trøndelag
Stortingsrepresentantar for Oslo
Leiarar for Sosialistisk Venstreparti
Norske forfattarar av erindringsbøker
Politikarar frå Oslo
Leiarar i Sosialistisk Ungdom